Bernmobil

**Bernmobil** isch sitem Jahr 2000 d Gschäftsbezeichnig vom Verchersunernähme vo der Schwizer Bundesstadt Bärn. Der handelsrächtlich Name vom Unernähme lütet witerhin *Städtische Verkehrsbetriebe Bern*, abgchürzt *SVB*. D SVB isch sit 1999 es rächtlich eigenständigs Unernähme.

Ds Netz vo Bärnmobil umfasst füf Tramlinien, drei Trolleybuslinien und sächzäh Autobus-Linien, wobi d meischte ds Stadtzentrum mit de Ussebezirke und Vorort verbinet. Der Grossteil vom zentrumsnah Vercher wird vo Bärnmobil abgewicklet. Sitem Fahrplanwächsel vom 12.&nbsp;Dezember 2004 isch Bärnmobil im Tarifverbund Libero integriert.

## Gschicht
Erschti Forme vom öffentliche Vercher sind Rossomnibus gsi. Endi vo de 1870er Jahr verchert en Linie vom Käfigturm uber de hütig Eigerplatz und Schönegg uf Wabern, sie verchere allerdings nur viermal am Tag. D vo der Bevölkrig als *Rösslitram* bezeichnet Irichtig isch kei Erfolg gsi, sodass der Fuhrhalte zahligsunfähig worde isch. Ab 4. Oktober 1885 verchert uf der Linie Bahnhof–Bärengrabe stündlich oder halbstündlich es zweispännigs Fuhrwerch, wo als *Tram-Omnibusdiebscht* bezeichnet worde isch. D Linie isch später bis zum Bremgartenfriedhof verlängret worde. Trotzdem isch der Dienscht kei Erfolg gsi und isch wäge mangelnde Fahrgäscht 1889 wider igstellt worde.

Datei:Berner Pferde-Omnibus 1885.jpg|Pferdeomnibus uf Wabern 1885

Im Jahr 1889 isch d Berner Tramway-Gesellschaft gründet worde. Ab 1. Oktober 1890 isch ds Drucklufttram ider Stadt Bärn gfahre. Es isch mit Druckluft betribe, wo ihri Druckluftbehälter an stationäre Kompressore glade worde sind, di vo ere Jonval-Turbine im Kraftwerk Matte atribe worde isch. Am 17. Mai 1894 isch da Netz erwitert worde, dizmal mit ene Dampftram, wil sich ds Lufttram nur teilwis bewährt het. 

Datei:Wagen Nr. 7 der Berner Druckluftstrassenbahn ca. 1890 beim Bärengraben.jpg |Lufttram vo 1890
Dampftram G 3-3 12 (cropped).jpg|Dampftram vo 1894

Mitem Choufvertrag vom 6. Juni 1898 geit ds Tramnetz per 1. Januar 1900 vo der Berner Tramway-Gesellschaft uf d Stadt Bern uber. Die bildet darfer d Dienschtabteilig Städtische Strassenbahnen Bern (SSB). Für d am 17. November 1924 eröffnet erscht Autobuslinie richtet d Stadt e neui Dienschtabteilig Stadt-Omnibus Bern (SOB) ih. Der Tribstoffmangel im Zweite Wältchrieg füehrt zur Irichtig vome Trolleybusbetrib durch d SSB. 1947 legt d Stadt beidi Abteilige SSB und SOB zemme und nennt si neu Städtischi Verchersbetrib Bern (SVB). Ab 1. September 1947 gilt en iheitliche Tarif für d drei städtischi Verchersmittel. Dermit isch ere Petition us der Bevölkerig entsproche, wo vier Jahr vorher im Gemeinderat behandlet worde isch worde.

Am 26. März 1997 beschliesst der Gemeinderat, der Verchersbetrib us der Stadtverwaltig uszlagre und in en Anstalt des öffentlichen Rechts umzwandle. D Grundlag für dise Entscheid bildet ds neu kantonal Gesetz uber de öffentlich Vercher (GöV).

Am 13. Juli 1999 sind d Städtische Verchersbetrib Bern (SVB) im Handelsregister vom Kanton Bärn als eigeständigs Unernähme itreit. Für d Usgliderig us der Stadtverwaltig isch d Rächtsform vo de städtisch öffentlich-rechtliche Astalt gwählt. Grundlag isch ds *Anstaltsreglement vo der SVB vom 28.9.1997*. Zum Afang vom Jahr 2000 git sich d SVB d Gschäftsbezeichnig *Bernmobil* und es neus Logo, verbune mit eme neue Farbkonzäpt mit de dominierende Farbe Rot (ähnlich RGB R210 G0 B55) und Anthrazit (ähnlich RGB R57 G57 B57). Ds erscht Tram im neue Erschinigsbild verchert abem 30.&nbsp;Oktober 2000. Um d Sichtbarkeit vo de Fahrzüg bi Dämmerig und bi Nacht ds verbessre, bechunt Bärnmobil nachträglich vo der Polizei d Uflaf, en helle Strife azbringe. Glichzitig muess d Wagenummer uf der Front und em Heck in Silber statt Rot abracht wärde, um disi bi nächtliche Unfallufnahme erchennbar z mache. Sitem Jahr 2016 wärde neui Fahrzüg ohni de Wiss Strife abglifert und ou bi de ältere Fahrzüg isch der Strife entfärnt worde.

Glichzitig mit der Usgliderig us der Stadtverwaltig sind d Eigetumsverhältniss und Agstellteverhältniss neu greglet worde. Grund und Bode sowie d Immobilie, uner anderem ou d Depots und Verwaltigsgebeude, sind im Eigetum vo der Stadt Bärn blibe. Äbeso d gsamt Gleis- und Fahrleitigsinfrastruktur. Bärnmobil zahlt für d Nützig vo de Immobilie und der Infrastruktur en Mieti und isch ou für de Unerhalt verantwortlich. Bärnmobil ubernimmt ds gsamt Rollmaterial sowie d entsprechende Betribsirichtige, drunder ou d Betribsmittel vo de Wärchstätt sowie ds Mobiliar vo der Verwaltig. D Agstellte verliere ihre Beamtestatus. Nach Ablouf vo der entsprächende Übergangsfriste unerlige si öffentlich-rächtliche Arbeitsverträg.

Am 12. Dezember 2004 find nach 20 Jahr der Wächsel vom bisherige Tarifverbund "Bäre-Abi" uf "Libero" statt. Bärnmobil bechunt für sini Linie der Nummerblock von 1 bis 33 zueteilt, der Regionalverkehr Bern–Solothurn (RBS) d Nummre 34 bis 50. Demit verschwinde nach öppis meh als 80 Jahr d letzte mit Buchstab bezeichnete Linie usem Bärner Stadtvercher.

Am 1. September 2019 isch Bärnmobil em nationale Schwarzfahrerregister biträte.

2019 bstellt Bärnmobil bi Stadler Rail neui Tramlink-Tram wo ab 2023 bestehendi Tram ersetze sölle.

## Galerie

SVB04wiki.jpg|Es Combino-Tram ufem Casinoplatz
Siemens Combino n°652 bis, Bern (2019).jpg|Es neuers Combino XL ufer Chirchfeldbrügg
Bernmobil 63 Bern.JPG|En ältere Glenktrolleybus
SVB06wiki.jpg|En neuere Gasglenkbus
MB C2 K 436 Riedbachstr.jpg|En Citaro C2 K ds Bethlehem
SVB12wiki.png|Bernmobil-Farbkonzept. Geplants Konzept (1); Realisierts Konzept (2); Konzept Transportbeuftragti (3)


## Aktuells Linienetz
### Städtischi Linie

### Regionallinie

## Fahrzüg
### Heckwerbige
E chlini Übersicht vo de Heckwerbige uf de MAN A35 Midi, Mercedes-Benz C2 K und Facelift G CNG.

### MAN Lion's City A35

### Mercedes-Benz C2 K 1. Serie

### Mercedes-Benz C2 K 2. Serie
Die Serie isch mit Hybrid-Antrieb usglifert worde.

### Mercedes-Benz Citaro CNG

## Zwüschefäll
* Am 24. Juni 2019 isch ufme Bus uf der Linie 160 churz vor Münsinge e Brand usbrochf. Alli Passagier hei de Bus no rächtzitig und unbeschadet chöne verla. D Brandursach isch no ned ermittlet worde.

## Literatur
* Bernmobil, Städtische Verkehrsbetriebe Bern (Hrsg.): Kundenzeitschrift *Fensterplatz*. Ohne Verlag, Bern, verschiedene Ausgaben (Periodika) *[Aktuelle Online Ausgaben siehe unter: http://www.bernmobil.ch/kundenservice/downloads/fensterplatz.php]*.
* Bernhard Giger und Hansueli Trachsel: *Ankommen in Bern*. Verlag Stämpfli, Bern 2008, ISBN 978-3-7272-1194-2
* Eric Jordanis und Matthias Hauenstein (Hrsg.): *Tram-Museum: Mein Begleiter durch das Tram-Museum Bern und die Geschichte des öffentlichen Nahverkehrs in der Bundesstadt*. Ohne Verlag, Bern 2008, ISBN 3-89610-157-9
* Christian Siposs (Hrsg.): *Transparent Anschriften*. Ohne Verlag, Jegenstorf 2007
* Dieter Schopfer: *Das Dampftram in Bern und in der Schweiz*. Verlag Endstation Ostring, Bern 2002. ISBN 3-9522545-0-9
* Peter Tschanz: *Das Berner Trambuch – 150 Jahre öffentlicher Verkehr*. Verlag Fischer-Media, Münsingen (Bern), 1998, ISBN 3-85681-414-0
* Städtische Verkehrsbetriebe Bern (Hrsg.): *60 Jahre Stadtomnibus Bern*. Ohne Verlag, Bern 1984
* Tramverein Bern (Hrsg.): *60 Jahre Bus in Bern 1924 – 1984*. Ohne Verlag, Bern 1984
* Tramverein Bern (Hrsg.): *Das Rollmaterialverzeichnis der Schweizer Trams*. Ohne Verlag, Bern 1982
* Städtische Verkehrsbetriebe Bern (Hrsg.): *75 Jahre SVB: ein Magazin rund um die Städtischen Verkehrsbetriebe Bern*. Ohne Verlag, Bern (Bern-Wabern sowie Köniz) 1976
* Claude Jeanmaire und René Stamm: *Die Überlandbahnen von Bern nach Worb. Geschichte und Rollmaterial zweier Berner Vorortsstrecken.* Archiv Nr. 11, Verlag Eisenbahn, Villigen AG 1971, ISBN 3-85649-011-6
* Claude Jeanmaire: *Die Strassenbahnen von Bern und Thun. Rollmaterial, Strecken, Entwicklung und Geschichte.* Archiv Nr. 5, Verlag Eisenbahn, Villigen AG 1969, ISBN 3-85649-005-1
* Dr. Markus Hohl: *Der öffentliche Verkehr in der Agglomeration Bern* (Wissenschaftliche Beilage zum Jahresbericht Band XLVII 1963/64 der Geographischen Gesellschaft Bern). Verlag Benteli AG, Bern 1965
* Städtische Verkehrsbetriebe Bern (Hrsg.): *Eine Fahrt durch 6 Jahrzehnte: Die Entwicklung der öffentlichen Verkehrsmittel in Bern von ihren Anfängen bis in die Gegenwart. Hrg. Zum 60. Jubiläum der städtischen Verkehrsbetriebe von der Direktion SVB*. Ohne Verlag, Bern 1960
* Peter Willen: *Strassenbahnen der Schweiz. Triebwagen*. Orell Füssli Verlag, Zürich 1978, ISBN 3-280-00998-7

## Links

* Offizielle Webseite der Städtischen Verkehrsbetriebe Bern
* Private Informationsseite über BERNMOBIL mit grossem Fotoarchiv

## Fuessnote